CELEX: 32011R0555
Language: hr
Date: 2011-06-06 00:00:00
Title: Uredba Vijeća (EU) br. 555/2011 od 6. lipnja 2011. o izmjeni Priloga I. Uredbi (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi

02/Sv. 016
            
            
               HR
            
            
               Službeni list Europske unije
            
            
               297
            
         32011R0555
   
               L 150/3
            
            
               SLUŽBENI LIST EUROPSKE UNIJE
            
            
               06.06.2011.
            
         
      UREDBA VIJEĆA (EU) br. 555/2011
   od 6. lipnja 2011.
   o izmjeni Priloga I. Uredbi (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 31.,
   uzimajući u obzir prijedlog Europske komisije,
   budući da:
   
               (1)
            
            
               Uredba Vijeća (EZ) br. 179/2009 od 5. ožujka 2009. o izmjeni Priloga I. Uredbi (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi (1) u potpunosti je, na razdoblje od dvije godine, suspendirala autonomne carine iz Zajedničke carinske tarife za određene crno bijele ili druge monokromatske te određene monitore u boji koji koriste tehnologiju zaslona s tekućim kristalima i obuhvaćeni su oznakama kombinirane nomenklature (KN) 8528 59 10 i 8528 59 90.
            
         
               (2)
            
            
               Iz razloga gospodarske i industrijske politike, u interesu je Unije da produlji suspenzije autonomne carine predviđene u Uredbi (EZ) br. 179/2009 na razdoblje od šest mjeseci počevši od 1. siječnja 2011.
            
         
               (3)
            
            
               Nakon restrukturiranja oznake KN 8528, predmetni monitori sada su obuhvaćeni oznakama KN 8528 59 10 i 8528 59 40. Carinske suspenzije predviđene ovom Uredbom stoga se odnose na te oznake KN.
            
         
               (4)
            
            
               Uredbu Vijeća (EEZ) br. 2658/87 (2) treba stoga na odgovarajući način izmijeniti.
            
         
               (5)
            
            
               Suspenzije predviđene ovom Uredbom predstavljaju produljenje suspenzija predviđenih Uredbom (EZ) br. 179/2009 koja je prestala biti na snazi 31. prosinca 2010. Budući da nije u interesu Unije da ima prekida u carinskom postupanju sa monitorima obuhvaćenim ovom suspenzijom, ova se Uredba primjenjuje od 1. siječnja 2011.,
            
         DONIJELO JE OVU UREDBU
   Članak 1.
   Drugi dio, odjeljak XVI. poglavlje 85. Priloga I. Uredbi (EEZ) br. 2658/87 mijenja se kako slijedi:
   
               1.
            
            
               Tekst u stupcu 3. za oznaku KN 8528 59 10 zamjenjuje se sljedećim:
               „14 (3)
               
            
         
               2.
            
            
               Tekst u stupcu 3. za oznaku KN 8528 59 40 zamjenjuje se sljedećim:
               „14 (4)
               
            
         Članak 2.
   Ova Uredba stupa na snagu na dan objave u Službenom listu Europske unije.
   Primjenjuje se od 1. siječnja 2011.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Luxembourgu 6. lipnja 2011.
      
         
            Za Vijeće
         
         
            Predsjednik
         
         
            RÉTHELYI M.
      
   
   
      (1)  SL L 63, 7.3.2009., str. 1.
   
      (2)  SL L 256, 7.9.1987., str 1.
   
      (3)  Samostalno suspendirana carina, do 30. lipnja 2011., za crno-bijele i druge monokromne monitore koji koriste tehnologiju zaslona s tekućim kristalima, opremljeni digitalnim sučeljem DVI ili priključkom VGA ili s oboje te s dijagonalnim mjerama ekrana do 77,50 cm (tj. 30,5 inča), s omjerom visine i širine slike od 1:1, 4:3, 5:4 ili 16:10, te s rezolucijom piksela višom od 1,92 megapiksela i s gustoćom točaka ne većih od 0,3 mm. (oznaka TARIC 8528591010).”
   
      (4)  Samostalno suspendirana carina, do 30. lipnja 2011., za monitore u boji koji koriste tehnologiju zaslona s tekućim kristalima, s dijagonalnim mjerama ekrana do 55,9 cm (tj. 22 inča), s omjerom visine i širine slike od 1:1, 4:3, 5:4 ili 16:10. (oznaka TARIC 8528594040).”